Diari Oficial de la Generalitat Valenciana


Sumari del DOGV 8657, del 16-10-2019 (2019/9179)

RESOLUCIÓ de 25 de setembre de 2019, de la Direcció General de Personal Docent, per la qual s'aprova l'expedient del procediment d'ingrés al cos de mestres convocat per l'Ordre 12/2018, de 17 d'abril, de la Conselleria d'Educació, Investigació, Cultura i Esport.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8657

Data del DOGV
:   16-10-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/9179


Data del document
:   25-09-2019

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 25 de setembre de 2019, de la Direcció General de Personal Docent, per la qual s'aprova l'expedient del procediment d'ingrés al cos de mestres convocat per l'Ordre 12/2018, de 17 d'abril, de la Conselleria d'Educació, Investigació, Cultura i Esport. [2019/9179]  
En el marc del procediment selectiu convocat per l'Ordre 12/2018, de 17 d'abril, de la Conselleria d'Educació, Investigació, Cultura i Esport, per a ingrés en el cos de mestres i procediment per a l'adquisició de noves especialitats pel personal funcionari del mateix cos (DOGV 8277, 19 d'abril), una vegada realitzada la fase de pràctiques pels aspirants seleccionats i comprovat que reuneixen els requisits generals i específics de participació establits en la convocatòria, resolc:  
  
  
Primer  
Declarar aptes en la fase de pràctiques, per haver rebut aquesta avaluació de la comissió qualificadora, els aspirants relacionats en l'annex I a la present resolució.  
  
Segon  
Declarar no aptes en la fase de pràctiques, per haver rebut aquesta avaluació de la comissió qualificadora, els aspirants relacionats en l'annex II a la present resolució; de conformitat amb el que es disposa en la base 11.3 de la convocatòria, podran incorporar-s'hi, si escau, per a repetir, per una sola vegada, la realització de la fase de pràctiques amb els aspirants seleccionats de la següent promoció, ocupant el número d'ordre immediatament següent al que corresponga a l'últim dels seleccionats de la seua especialitat.  
  
Tercer  
Declarar en situació d'ajornament legal per a la realització de la fase de pràctiques els aspirants relacionats en l'annex III de la present resolució, ja que, de conformitat amb l'apartat nové de la Resolució de 5 d'octubre de 2018, de la Direcció General de Centres i Personal Docent, per la qual es regula la fase de pràctiques dels aspirants seleccionats en el procediment selectiu per a l'ingrés al cos de mestres, convocat per l'Ordre 12/2018, de 17 d'abril, ha sigut estimada la seua sol·licitud de pròrroga, i es considera ajornada per al curs següent la incorporació a aquesta fase.  
  
  
Quart  
Aprovar l'expedient del procés selectiu per a l'ingrés en el cos de mestres i el procediment per a l'adquisició de noves especialitats, convocat per l'Ordre 12/2018, de 17 d'abril, de la Conselleria d'Educació, Investigació, Cultura i Esport, i remetre al Ministeri d'Educació i Formació Professional la llista d'aspirants seleccionats relacionats en l'annex I a la present resolució, perquè siguen nomenats funcionaris o funcionàries de carrera de conformitat amb la puntuació obtinguda, i això amb efectes d'1 de setembre de 2019.  
  
  
Cinqué  
De conformitat amb el que es preveu en l'article 10.1.d del Reglament d'ingrés, accessos i adquisició de noves especialitats en els cossos de funcionaris docents a què es refereix la Llei orgànica 2/2006, de 3 de maig, d'educació, aprovat pel Reial decret 276/2007, de 23 de febrer, els aspirants que hagen superat el procés selectiu en virtut d'aquesta convocatòria hauran d'obtindre la primera destinació definitiva en l'àmbit de gestió de la Conselleria d'Educació, Cultura i Esport, i acudir amb caràcter forçós al concurs, tal com disposa l'article 12 del Reial decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents contemplats en la Llei orgànica 2/2006, de 3 de maig, d'educació, i altres procediments de provisió de places a cobrir per aquests.  
  
Contra la present resolució, que posa fi a la via administrativa, podrà interposar-se amb caràcter potestatiu un recurs de reposició davant de la Direcció General de Personal Docent de la Conselleria d'Educació, Cultura i Esport en el termini d'un mes comptat des de l'endemà de ser publicada, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la publicació, d'acord amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 25 de setembre de 2019.- La directora general de Personal Docent: M. Ángeles Herranz Ábalos.